Der er tale om den 15 årige Malene Larsen fra Mosbjerg ved Sindal, som forlod sit hjem torsdag den 18. januar kl. 16:15. Pigen havde pakket en taske, og dermed forladt hjemmet af egen fri vilje. Derfor er det også først nu hun efterlyses. Hun beskrives som 160 cm høj med skulderlangt lyst glat hår med lyse-blå striber. Hun var iført en sort kort jakke, en grå cardigan og blå cowboybukser, da hun forlod hjemmet. Vagtchef ved Nordjyllands Politi, Henrik Bæk, siger til TV2/Nord, at han gerne vil opfordre pigen til at kontakte sine forældre, så de kan få ro i sindet. Oplysninger til politiet kan gives på telefon 114.
Politiet efterlyser en kun 15-årig pige der gik fra sit hjem i Mosbjerg ved Sindal for en uge siden.